Lav et referat af nedenstående tekst:

Tekst:
Bedst som man troede, at der igen var ro på bagsmækken i fodboldklubben Vendsyssel FF, er Spillerforeningen blevet bedt om at gå ind i en sag, hvor to tidligere Vendsyssel FF-spillere mener, at de mangler en stor del af deres løn for juni måned. Den østrigske målmand Fabian Ehmann og den ligeledes østrigske midtbanespiller Muhammed Cham Saracevic har via deres agenter sendt et brev til Spillerforeningens formand Thomas Lindrup, hvori de skriver, at de to spillere mangler en stor del af deres salær for juni 2021. Begge spillere var på aftaler hos Vendsyssel FF, der udløb med udgangen af juni måned, og er altså ikke i klubben længere. Tilknytning til tidligere ejer Saracevic blev sidste efterår udlånt til Vendsyssel FF fra den franske klub Clermont Foot, der er ejet af den nu tidligere Vendsyssel-ejer Ahmet Schäfer, som den nuværende Vendsyssel-ejer Jacob Andersen for nylig købte klubben tilbage fra. Schäfer er en af hovedmændene bag det schweiziske selskab Core Sports Capital. Netop Jacob Andersen er meget overrasket over de to spilleres påstande om, at de skulle mangle dele af deres gage. - Det har absolut intet på sig - og er endnu et forsøg på en smædekampagne fra CSC's (Core Sports Capital, red.) side af. Jeg står med lønsedlerne her, og jeg kan se, at alt er kørt, fuldstændig som det skal. Da vi overtog, gjorde vi endda spillerne opmærksomme på, at de skulle give os besked, hvis pengene ikke gik ind. - Normalt ville en spiller eller agenten have henvendt sig til os først, såfremt der var sket en fejl i lønudbetalingen, og vi har ikke modtaget nogen henvendelser. Hvis du ikke har fået din løn, ville du også gå ned på lønkontoret og spørge først, inden du går til din fagforening, siger Jacob Andersen. Jacob Andersen har endnu ikke fået en officiel henvendelse fra Spillerforeningen, men føler sig altså ganske fortrøstningsfuld i forhold til at kunne dokumentere, at spillerne har fået, hvad de har krav på. - Det har været under de forhenværende ejere, at lønsedlerne er blevet dannet af et eksternt lønfirma, og dermed også under de forhenværende ejere, at udbetalingsgrundlaget er blevet dannet. Jeg har bare sørget for at få dem eksekveret og betalt, da de som bekendt ikke kunne, siger Jacob Andersen. Det har endnu ikke været muligt at få en kommentar fra Spillerforeningen.

Referat:
Spillerforeningen er nu blevet bedt om at gå ind i sagen.